Kristián III. (Falcko-Zweibrückensko)

**Kristián III. Falcko-Zweibrückenský** (* 7. november 1674, Štrasburg – † 3. február 1735, Zweibrücken) bol nemecký šľachtic, predstaviteľ falcko-zweibrückensko-birkenfeldského rodu, vedľajšej vetvy rodu Wittelsbachovcov. Narodil sa ako syn Kristiána II. Falcko-Zweibrückensko-Birkenfeldského a jeho manželky Kataríny Agáty, grófky z Rappoltsteinu. V rokoch 1717 až 1731 vládol ako zweibrückensko-birkenfeldský falckgróf. Roku 1731 zdedil územie falcko-zweibrückenského vojvodstva. Od roku 1699 bol tiež grófom z Rappoltsteinu.

## Život
Kristián prišiel na svet uprostred jesene roku 1674 v meste Štrasburg ako jediný syn falckgrófa Kristiána II. Zweibrückensko-Birkenfeldského, ktorý sa dožil dospelosti.

Jeho prestíž začalo úspešne rásť v čase pôsobenia alsaského regimentu francúzskej armády roku 1697. O dva roky neskôr zdedil po svojej matke grófstvo Rappoltstein. Roku 1702 získal hodnosť poľného maršala. Po kratšom čase, presnejšie roku 1704 bol povýšený na generálporučíka. Roku 1708, keď došlo k ozbrojenému stretu pri Oudenaarde, vynikol ako skutočný vojenský talent.

Roku 1717 zomrel jeho otec, a tak Kristián opustil armádu a prevzal správu nad Zweibrückenom-Birkenfeldom, ktoré bolo malou časťou Sponheimského grófstva. Roku 1731 zomrel bezdetný falckróf a vojvoda menom Gustáv Zweibrückenský, čím Kristián zdedil vládu nad jeho územím. Jeho príbuzní síce na jednej strane jasne namietali, lenže zmluva s falckým kurfirstom Karolom III. Filipom, uzavretá dňa 24. decembra 1733 v Mannheime, jasne deklarovala, aby Kristián dostal pod svoju vládu územie Falc-Zweibrücken.

Kristián skonal takmer dva roky po uzavretí zmluvy a to dňa 3. februára roku 1735 vo veku 60 rokov v meste. Miestom jeho posledného odpočinku sa stal Alexandrov kostol v Zweibrückene.

## Manželstvo a potomkovia
Kristián sa oženil dňa 21. septembra roku 1719 takmer ako štyridsaťpäťročný na zámku Lorentzen spolu o tridsať rokov mladšou Karolínou Nasavsko-Saarbrückenskou. Manželský pár priviedol po šestnástich rokoch spoločného manželstva na svet dovedna štyri deti:

* 1. Karolína Falcko-Zweibrückenská (* 9. 3. 1721, Štrasburg – † 30. 3. 1774, Darmstadt)  
*: ⚭ 1741 Ľudovít IX. Hesensko-Darmstadtský (* 15. 12. 1719 Darmstadt – † 6. 4. 1790 Pirmasens), langróf hesensko-darmstadtský od roku 1768 až do svojej smrti
* 2. Kristián IV. Falcko-Zweibrückenský (* 6. 9. 1722, Bischweiler – † 5. 11. 1775, Herschweiler-Pettersheim), falckgróf zweibrückenský od roku 1735 až do svojej smrti  
*: ⚭ 1751 Mária Johana Camasse (* 2. 9. 1734 Münster – † 1. 12. 1807, Paríž), morganatické manželstvo 
* 3. Fridrich Michal Falcko-Zweibrückenský (* 27. 2. 1724, Ribeauvillé – † 15. 8. 1767, Schwetzingen), poľný maršal Svätej ríše rímskej  
*: ⚭ 1746 Mária Františka Falcko-Sulzbašská (* 15. 6. 1724, Schwetzingen – † 15. 11. 1794, Sulzbach)
* 4. Kristína Henrieta Falcko-Zweibrückenská (* 16. 11. 1725, Ribeauvillé – † 11. 2. 1816, Bad Arolsen) 
*: ⚭ 1741 Karol August Waldeck (* 24. 9. 1704, Hanau – † 19. 8. 1763, Bad Arolsen), knieža waldecko-pyrmontský od roku 1728 až do svojej smrti

## Vývod z predkov

## Iné projekty

## Zdroj

Kategória:Úmrtia 3. februára
Kategória:Úmrtia v 1735
Kategória:Narodenia 7. novembra
Kategória:Narodenia v 1674